钦定古今图书集成/方舆汇编/职方典/第1296卷 > 《区处诸寇》
## 钦定古今图书集成/方舆汇编/职方典/第1296卷 > 《区处诸寇》

夫粤自蕃州而上接牂柯、九疑，此岭南界也。其蕃夷
市舶交易，盖自唐结好立户而已然矣。洪武初，命商
蕃止集舶所，乃后稍稍筑私室于湾澳，以便交易，则
已有杂居之意矣。嘉靖间，盗发，禁之徙去，寻又别集。
今之香山壕镜澳，林林然聚也。夫市之可也，居之不
可也。乃今则居矣，居而联络矣，又或匿亡命、蓄死士
“矣；而漳、潮无籍，蚁附而蝇集矣。官为之权而任其便，
而哗然𬺈龁，莫之谁何矣。今承平既久，国家威灵，万
无一失，脱有不测，何以待之？今成者即不可亟毁，废
者勿令其续成，又禁其来不得附益，如洪武中只就
舶所故事，数年之后，以次散落。是以阴折其武悍之
气，而剥落其附比之党也，或者其庶”几矣。不然，吾见
其寖以滋蔓昌炽，不可图也。合浦，钦灵山，雷，北海北
界也，其俗类西粤，地墝墎，不耕作，民以采珠为业。然
自古已有禁矣，唐、宋间寻弛寻复。至洪武中，犹复采
取，已而禁严，民以饥困。然大盗巨艘，掠而取之，而不
得，则攻埋椎剽，久而戍者私焉，阳浮而阴示其意，既
乃半其入，则取其没“而得者掌握锥刀之末，抵死钳
铁载道，亦可悯也。”先是，乌兔、白鸽二寨，面夹峙而戍
已废，鸟兔而并于白鸽，益单弱莫济，盗公行无禁矣。
议者欲复乌兔，严其戍而差其罪，劫杀为上，从者次
之，没而得者末减之，是亦救敝之微权乎？不然，吾莫
知其所终也已。琼崖亦南漠之一都会也，则黎岐为
急，盘“据山峒，群县环乎其外，进有所掠而退有所守，
彼无外忧而我有内患。”盖自《职方》以来，千六百年馀，
靡有宁日。元至元间，大举空其巢窟，勒五指山。嘉靖
间，渡师直𢭏其穴，贼骈首就死，可谓伟矣。然皆未有
善后之略，以故随散随聚。其举之也，未睹目前一息
之安，而调发传置、储刍之费，不待远计，琼、“崖之间固
巳数千万矣。如此，即累举何益也？”议者欲于大兵之
后，乘其威力，从琼至崖千里而遥，自儋至万六百馀
里，横径以十字通道，直走其峒，洞胸达背瓜分之，然
后邑里亭障，衣冠礼乐，而沙湾、罗合、即温、岭脚诸峒
悉为坦途，是亦一劳永逸之计，而琼之民或者其少
息也。自春恩、阳电而上，互高凉、仓梧，岭西一都会也。
其间猺浪最著。从晋康都城走高要、杨柳两山之间，
如大牛、石歌村、石龟、古种、古蓬、上马，绵邈千馀里，皆
为巢窟。往时劫高州，破其城，嗣复出没莫禁。盖我聚
而彼散，我进而彼退，我厚集其陈而彼星落，以伺吾
衅。近一举荡平，为东安、西宁二都，界两山之间，而统
之于罗定“州燧亭障，为函夏经略，虏于是狼奔鸟遁，
无复逸志，是诚千载一会也。但其招插安辑，愚以为
园田漆林之类，宜悉以付也，勿与之竞毫眇，而履亩
之税，不必烦剧，新民复业者任之。其不能垦画者，始
令屯兵杂耕，如孔明渭滨之事。而又聚兵立营，保千
百为屯，统以偏裨，勿令使分，即有流劫，相机雕”剿，数
年之后，可以衽席而为乐土之民矣。